यहां तक पहुंचने के बाद अब हमारा फोकस दूसरे अहम कदमों पर है, जिसमें सबसे अहम स्क्रैप नीति है। स्टील मंत्रालय ने इस पर चर्चा के लिए संबंधित मंत्रालयों को प्रस्ताव भेज दिया है। अकेले स्क्रैप नीति में ऑटोमोबाइल सेक्टर से सात मिलियन टन तक स्टील की खपत बढ़ जाएगी। हमारी एक समग्र नीति होगी, जिसमें दरवाजे, बिजली के खंभों से लेकर गाड़ियों तक के लिए नीति तैयार होगी । इससे हमारी आयात पर निर्भरता कम होगी। अभी हम 8.5 मिलियन टन स्क्रैप आयात करते हैं। दूसरा अहम कदम लौह अयस्क के इस्तेमाल को कम कर 35-40 फीसदी तक लाना चाहते हैं, जिससे हमारे भंडार भी लंबे समय तक सुरक्षित रह सकेंगे।